b'\n_START_ARTICLE_\nLiber certarum historiarum\n_START_PARAGRAPH_\n\xe2\x80\x8eLiber certarum historiarum (dobesedno slovensko Knjiga resni\xc4\x8dnih zgodb) je zgodovinopisno delo, ki ga je leta 1343 napisal vetrinjski opat Janez II. Vetrinjski._NEWLINE_To delo opisuje zgodovino avstrijske Koro\xc5\xa1ke med letoma 1231 in 1341. Za zgodnje obdobje je uporabil vire drugih avtorjev. V knjigi predvsem opisuje takratno politi\xc4\x8dno, versko in kulturno \xc5\xbeivljenje. To delo velja za najpomembnej\xc5\xa1i vir o tem zgodovinskem obdobju._NEWLINE_Poglavje\xc2\xa0\xc2\xbbDe inthronizacione ducis Meynhardi et cosuetudine Karinthianorum\xc2\xab\xc2\xa0opisuje ustoli\xc4\x8devanje koro\xc5\xa1kega vojvoda.'